
VALSTS UN PAŠVALDĪBU IESTĀŽU TĪMEKĻVIETŅU VIENOTĀS KOPLIETOŠANAS PLATFORMAS UZTURĒŠANA

TEHNISKĀ SPECIFIKĀCIJA 



INFORMĀCIJA PAR DOKUMENTU
Dokumenta mērķis
Dokumenta mērķis ir definēt prasības Valsts un pašvaldību iestāžu tīmekļvietņu vienotās koplietošanas platformas (turpmāk – Platforma) uzturēšanas pakalpojuma sniegšanai.

[bookmark: _Toc432680387][bookmark: _Toc272250262][bookmark: _Toc272157319][bookmark: _Toc167954139]Izmantotie termini un saīsinājumi, to skaidrojums 
Dokumentā izmantotie saīsinājumi un termini, kā arī to skaidrojums ir sniegti 1. un 2. tabulā.
[bookmark: _Toc424716845]1. tab. Dokumentā izmantotie saīsinājumi un to skaidrojums
	Saīsinājums
	Skaidrojums

	API
	Lietojumprogrammatūras saskarne (angļu val. “Application Programming Interface”)

	IKT
	Informācijas un komunikācijas tehnoloģijas

	IP
	Interneta protokols (angļu val. “Internet Protocol”)

	IS
	Informācijas sistēma

	IT
	Informācijas tehnoloģijas

	LVRTC
	Latvijas Valsts radio un televīzijas centrs

	REST
	Reprezentatīvā stāvokļa nodošana (angļu val. “Representational state transfer”)

	SQL	
	Strukturēto vaicājumu valoda (angļu val. “Structured Query Language”)

	TLS
	Transporta slāņa drošība (angļu val. “Transport Layer Security”)

	TVP/ Platforma
	Valsts un pašvaldību iestāžu tīmekļvietņu vienotā koplietošanas platforma

	VARAM
	Viedās administrācijas un reģionālās attīstības ministrija

	VDAA
	Valsts digitālās attīstības aģentūra

	VIRSIS
	Valsts informācijas resursu, sistēmu un sadarbspējas informācijas sistēma



2. tab. Dokumentā izmantotie termini un to skaidrojums
	Termins
	Skaidrojums

	Autentifikācija
	Process, kas veic informācijas sistēmas lietotāja, citas informācijas sistēmas vai citas entītijas identificēšanu.

	Autorizācija
	Tiesību piešķiršana lietot noteiktus informācijas sistēmas resursus.

	Cauruļvadi
	Princips, kas nosaka, ka izmaiņu piegādes procesam jābūt secīgi strukturētam, piemērojot automatizētus procesus, kas ļauj viena procesa rezultātu automātiski dot kā ievadi nākamajam procesam, tā nodrošinot pilnīgu un pabeigtu procesa izpildi (angļu val. “pipeline”).

	Direktīva 2016/2102
	Eiropas Parlamenta un Padomes Direktīva 2016/2102[footnoteRef:2] [2:  Skat. https://eur-lex.europa.eu/eli/dir/2016/2102/oj/?locale=LV ] 


	Izstrādātājs
	Pakalpojuma sniedzējs, kas nodrošinās Sistēmas uzturēšanas pakalpojuma sniegšanu atbilstīgi šīs tehniskās specifikācijas nosacījumiem.

	Lietotāja saskarne
	Saskarne informācijas apmaiņai starp Sistēmu un tās lietotāju.

	Līgums
	Līgums, kas noslēgts starp Pasūtītāju un Izstrādātāju par Sistēmas uzturēšanas pakalpojuma sniegšanu.

	Pasūtītājs
	Valsts kanceleja

	Piegādātājs

	Fiziskā vai juridiskā persona, vai šādu personu apvienība jebkurā to kombinācijā, kas piedāvā tirgū veikt programmatūras izstrādes un ieviešanas pakalpojumus un kas ir iesniegusi piedāvājumu par Sistēmas izvēršanas pakalpojuma sniegšanu.

	Sistēma/ Risinājums
	Centralizēts risinājums, kas nodrošina Valsts un pašvaldību iestāžu tīmekļvietņu vienotās koplietošanas platformas darbspēju un uzturēšanu.

	Vietne
	Atsevišķa iestādes vietne, kas tiek uzturēta TVP ietvaros



Dokumentā izmantoto prasību struktūra
Katra tehniskajā specifikācijā definētā prasība ir aprakstīta, izmantojot šādu tās struktūru:

Prasības ID – sadaļas saīsinājums un trīs ciparu skaitlis, kas tehniskajā specifikācijā apzīmē konkrētās prasības kārtas numuru. Prasību ID numerācija ir sakārtota augošā secībā, sākot ar 001, un ļauj viennozīmīgi identificēt katru konkrēto tehniskajā specifikācijā definēto prasību ar mērķi atvieglot tehniskās specifikācijas lasīšanu un ātru orientēšanos tajā. 

Prasības apraksts – konkrētas prasības nosaukums un tās apraksts, kas ir pietiekami detalizēts, lai ļautu Pasūtītājam novērtēt tehniskā piedāvājuma un Piegādātāja veikto darbu atbilstību mērķiem un uzdevumiem un ļautu Piegādātājam noteikt prasības realizācijas sarežģītību, tādējādi prognozēt nepieciešamo darbietilpību konkrētās prasības realizācijai un kopējam nepieciešamo resursu apjomam Sistēmas uzturēšanas pakalpojuma nodrošināšanai.

[bookmark: _Hlk55975550]Prioritāte – konkrētas prasības prioritāti raksturojoša informācija.

UZTURĒŠANAS PRASĪBAS
Sadarbības uzsākšana
1. tab. Sadarbības uzsākšana
	Prasības ID
	Prasības nosaukums un apraksts
	Prioritāte

	SAD-1 
	Sadarbības kārtība
Platformas (Sistēmas) darbībā konstatētās problēmas, konsultācijas vai nepieciešamās izmaiņas pieteikšana un apstrāde jāveic VDAA projektu pārvaldības sistēmā JIRA (turpmāk – VDAA JIRA). Piegādātājam ir jāizmanto VDAA JIRA problēmu reģistrēšanai, risināšanas procesa izsekošanai un pārvaldībai (t.sk., atskaišu sagatavošanai), atgriezeniskās saites nodrošināšanai. Pasūtītājs nodrošinās Piegādātājam vismaz vienu VDAA JIRA lietotāju ar tiesībām piekļūt pieteikumiem, kuros Piegādātājs ir iesaistīts. Ja Piegādātājs plāno veidot sasaisti ar savu pieteikumu pārvaldības sistēmu un VDAA JIRA, tad Piegādātājam jāizstrādā rīku, kas Piegādātāja sistēmā spēj saņemt un apstrādāt VDAA JIRA REST API un pārveidotu to par pieteikumiem vai to detaļām (sīkāk https://developer.atlassian.com/server/jira/platform/rest-apis; papildus, ja Piegādātājs izmanto JIRA - viens no veidiem var būt  Webhooks, sīkāk: https://developer.atlassian.com/server/jira/platform/webhooks). Pusēm vienojoties, var izmantot citu sistēmu/vidi vai integrācijas veidu problēmu pieteikumu pieteikšanai un pārvaldībai. Jebkurš no izvēlētajiem veidiem jānodrošina bez papildu maksas.
	Obligāta

	SAD-2 
	Pieteikumu apstrādes sistēma
VDAA 5 (piecu) darba dienu laikā pēc Darba uzdevuma abpusējas parakstīšanas nodrošina Piegādātājam vismaz vienu pieslēgumu pie VDAA JIRA. Nepieciešamības gadījumā Piegādātājs var veidot integrāciju ar Piegādātāja pieteikumu apstrādes sistēmu.

Piegādātāja pieteikumu apstrādes sistēmā, kuru integrēs ar VDAA JIRA pieteikumiem (turpmāk – Pieprasījums) jānodrošina vismaz šādus statusa laukus:
	Nr.
	Statusa nosaukums 
	Statusa apraksts 

	1. 
	Jauns
	Pieteikums ir reģistrēts – Izstrādātājs veic sākotnējo apstrādi

	2. 
	Izvērtēšana
	Izstrādātājs veic darbu novērtējumu un rezultātā piegādā tehnisko informāciju par darbu un tā apjomu

	3. 
	Saskaņošana
	Izstrādātājs ir veicis darbu sākotnējo novērtējumu vai detalizētu izstrādes darbu analīzi – Pasūtītājam jāpieņem lēmums par tālāko virzību

	4. 
	Analīze
	Izstrādātājs veic Sistēmas papildinājuma analīzi, kuras rezultātā piegādā realizācijas aprakstu un izstrādes darbu novērtējumu

	5. 
	Izstrāde
	Izstrādātājs veic pieteikuma izpildi

	6. 
	Piegādāts
	Izstrādātājs veicis darba rezultātu piegādi – Pasūtītājam jāveic pārbaude

	7. 
	Testēšana
	Pārbaudes procesā – par statusa uzstādīšanu atbildīgs Pasūtītājs

	8. 
	Veiksmīgi notestēts
	Pārbaudes procesā Pasūtītājs konstatējis, ka piegādātais risinājums atbilst pieteikumam

	9. 
	Atvērts
	Pasūtītājs noraida piegādāto risinājumu

	10. 
	Slēgts
	Pasūtītājs ir akceptējis piegādāto risinājumu un pieteikums tiek slēgts

	11. 
	Atcelts
	Pasūtītājs pieņēmis lēmumu atcelt pieteikuma risināšanu

	12. 
	Atlikts
	Pasūtītājs pieņēmis lēmumu pagaidām pieteikumu nerisināt



	Obligāta

	SAD-3 
	Piekļuvju nodrošināšana
Pēc Piegādātāja Pieprasījuma VDAA piešķir Piegādātājam:
1. Piekļuves Platformas testa videi, nodrošinot piekļuves pie CMS, pie datubāzēm, pie virtuālām mašīnām. Pieslēgumam izmantojams drošs pieslēguma kanāls (PAM).
2. Platformas testa vides kopiju virtuālo mašīnu līmenī izstrādes un testēšanas vajadzībām. Izstrādes vides izveidi Piegādātājs veic bez papildu samaksas.
3. Piekļuves Platformas produkcijas videi piekļuvei pie CMS, pie datubāzēm, pie virtuālām mašīnām ārpus VDAA darba laika (kad VDAA administratori nav pieejami) 1. kategorijas pieteikumu patstāvīgai risināšanai. Pieslēgumam izmantojams drošs pieslēguma kanāls (PAM).
	Obligāta



Pieprasījumu pieteikšanas kārtība
2. tab. Pieprasījumu pieteikšanas kārtība
	Prasības ID
	Prasības nosaukums un apraksts
	Prioritāte

	PPK-1 
	Pieprasījumu pieteikšana
Pasūtītājs vai VDAA darbinieki reģistrē Pieprasījumu VDAA JIRA, kas satur informāciju par radušos problēmu, nepieciešamajām sistēmas izmaiņām, nepieciešamo konsultāciju vai citiem atbalsta pakalpojumiem. Pieteicējs formulē problēmas būtību, nosaka pieteikuma risināšanas prioritāti.
	Obligāta

	PPK-2 
	1. kategorijas pieteikumu apstrādes uzsākšana
1. kategorijas pieteikumu apstrādi Piegādātājam jāsāk uzreiz pēc informācijas saņemšanas par problēmu (telefoniski – zvans, SMS vai ziņapmaiņas grupa, e-pastā vai citā saziņas kanālā, par kuru Puses vienojušās), t.sk., jāreģistrē VDAA JIRA šis Pieprasījums.
	Obligāta

	PPK-3 
	Platformas iekšējo kļūdu apstrāde
Piegādātājam ir jānodrošina Platformas iekšējo kļūdu identifikācija un analīze, atbilstoši auditācijas pierakstos uzkrātajai informācijai un jāveic to novēršana, piemērojot identiskus nosacījumus, kā apstrādājot pieteikumus, kas tiek saņemti no Pasūtītāja un VDAA puses.
	Obligāta

	PPK-4 
	Pieprasījuma informācijas precizēšana
Piegādātājs precizējošu informāciju par Pieprasījumu var saņemt pie reģistrētā Pieprasījuma komentārā, pieprasot precizējošo informāciju.
	Obligāta

	PPK-5 
	Pieteikumu reģistrācija no Piegādātāja puses
Līgumā norādītajai kontaktpersonai Pasūtītājs un VDAA var pieteikt Pieprasījumus e-pastā, mutiski tikšanās laikā vai telefonsarunā, vai citādi informējot Piegādātāju – šādā gadījumā pieteikuma reģistrāciju var veikt arī Piegādātājs.
	Obligāta

	PPK-6 
	Pieteikumu apstrāde
Piegādātājam pašam jāveic visu reģistrēto pieteikumu apstrāde, t.sk. dublikātu identificēšana.
	Obligāta



Pieprasījumu sākotnējā apstrāde, izvērtēšana un analīze
3. tab. Pieprasījumu sākotnējā apstrāde, izvērtēšana un analīze
	[bookmark: _Hlk167902825]Prasības ID
	Prasības nosaukums un apraksts
	Prioritāte

	PA-1 
	Pieprasījuma izvērtējums
Sākotnējās apstrādes rezultātā Piegādātājs izvērtē pieteikumu un sniedz informāciju par Pieprasījuma klasifikāciju – kļūda, konsultācija, sistēmas pilnveidojums un Pieprasījuma kategoriju.

Pieprasījuma izvērtēšanas rezultātā Piegādātājs sniedz šādu informāciju:
1. Indikatīvu darbietilpības novērtējumu;
2. Prognozējamais pieprasījuma realizācijai nepieciešamais laiks;
3. Ietekme, kādu tā var atstāt uz sistēmu vai jau ieplānotiem Pieprasījumiem.
	Obligāta

	PA-2 
	Kļūdu pieteikumu klasifikācija
Kļūdas un pieteikumi ir jāklasificē šādi:
	Kategorija
	Skaidrojums

	1.
	Avārija – problēma izraisa pilnīgu sistēmas darbības apstāšanos un/vai darbs nevar tikt turpināts.

	2.
	Kļūda, kuru nevar apiet – problēma izraisa iekšēju programmatūras kļūdu vai nekorektu darbību, kas rada lielus iespēju zudumus. Nav zināms Pasūtītājam pieņemams problēmas apiešanas risinājums, tomēr ir iespējams darbu turpināt ierobežotā režīmā.

	3.
	Kļūda, kuru var apiet – problēma izraisa minimālus iespēju zudumus. Ietekme uz sistēmu ir mazsvarīga/sagādā zināmas neērtības, piemēram, manuālu darbu sistēmas funkcionēšanas atjaunošanai/darba turpināšanai.

	4.
	Neprecizitāte – problēma neizraisa iespēju zudumus. Šādu pieteikumu raksturo iekšēja programmatūras kļūda vai nekorekta darbība, kuras ietekmi uz darba turpināšanu var neņemt vērā, piemēram, gramatikas kļūda, neprecizitāte produkta dokumentācijā u. c.



	Obligāta

	PA-3 
	Pieteikumu klasifikācija pieteikumu apstrādes sistēmā
1. Kļūdas pieteikums (ar atzīmi par kļūdas kategoriju);
2. Piegāde (programmatūra);
3. Piegāde (dokumentācija);
4. Izmaiņu pieprasījums;
5. Konsultācija.

Pieteikumu klasifikācijas termini var tikt mainīti vai papildināti pēc nepieciešamības, Pusēm par to vienojoties.
	Obligāta



Reakcijas laiks un Pieteikumu risināšanas kārtība
4. tab. Reakcijas laiks un Pieteikumu risināšanas kārtība
	Prasības ID
	Prasības nosaukums un apraksts
	Prioritāte

	PRK-1 
	Reakcijas laiks kļūdu pieteikumiem
Piegādātājam jānodrošina Platformas darbības traucējumu, kļūdu un nepilnību pieteikumu izpēte, klasifikācija un atbildes sniegšana – reakcijas laikā (stundās) no problēmas pieteikšanas brīža par problēmziņojumā norādītās problēmas cēloni un novēršanas laiku saskaņā ar šādiem reakcijas laikiem:
	Prioritāte
	Kļūdu un konsultāciju pieteikumu apstrādes reakcijas laiks

	1. kategorija
	Ne lielāks par 1 (viena) stundu jebkurā diennakts laikā

	2. kategorija
	Ne lielāks par 4 (četrām) stundām jebkurā diennakts laikā

	3. kategorija
	Ne lielāks par 8 (astoņām) VDAA darba laika stundām[footnoteRef:3] [3:  VDAA darba laika stunda – šeit un citviet dokumentā ar jēdzienu VDAA darba laika stunda tiek apzīmētas stundas, ņemot vērā VDAA darba laiku: no pirmdienas līdz ceturtdienai no plkst. 8.30 līdz plkst. 17.00, piektdien no plkst. 8.30 līdz plkst. 16.30, izņemot oficiālās svētku dienas.] 


	4. kategorija
	Ne lielāks par 16 (sešpadsmit) VDAA darba laika stundām



	Obligāta

	PRK-2 [bookmark: _Ref168908230]
	Reakcijas laiks izmaiņu pieprasījumiem
1) Piegādātājam jānodrošina pieteikto izmaiņu pieprasījumu apstrāde, sākotnējā piedāvājuma sagatavošana un novērtēšana 10 (desmit) darba dienu laikā no pieteikuma saņemšanas vai vienojoties ar Pasūtītāju par citu novērtējuma iesniegšanas termiņu. 
2) Pēc Pasūtītāja pieprasījuma steidzamos gadījumos novērtējums un saskaņošana notiek, 1-3 darba dienu laikā, ja izmaiņas ir kritiskas Platformas darbībai, normatīvo aktu izpildei vai citos gadījumos.
	Obligāta

	PRK-3 
	Kļūdu un konsultāciju pieteikumu novēršanas laiki 
Piegādātājam jānodrošina šādi kļūdu un konsultāciju pieteikumu novēršanas laiki no problēmas reģistrēšanas VDAA JIRA pieteikumu apstrādes sistēmā brīža:
	Prioritāte
	Kļūdu un konsultāciju novēršanas termiņš

	1. kategorija
	Ne vēlāk par 3 (trīs) stundām jebkurā diennakts laikā

	2. kategorija
	Ne vēlāk par 16 (sešpadsmit) stundām jebkurā diennakts laikā

	3. kategorija
	Ne vēlāk par 40 (četrdesmit) VDAA darba laika stundām

	4. kategorija
	Ne vēlāk kā 20 (divdesmit) darba dienu laikā



	Obligāta

	PRK-4 
	TVP darbības nepārtrauktības un atjaunošanas plāns
Piegādātājs veiks Sistēmas darbības traucējumu, kļūdu un nepilnību novēršanu saskaņā ar TVP darbības nepārtrauktības un atjaunošanas plānu (DNAP)[footnoteRef:4]. [4:  Detalizēti ar TVP darbības nodrošināšanas un atjaunošanas plānu (DNAP) var iepazīties, vēršoties Valsts kancelejā ar oficiālu pieprasījumu.] 

	Obligāta


	PRK-5 
	Pieteikuma slēgšana vai mainīšana
Pieteikumu slēgt, atcelt vai mainīt pieteikuma kategoriju var tikai Pasūtītājs vai VDAA. Gadījumā, ja pieteikuma kategorija ir neatbilstoša, Piegādātājs var prasīt mainīt pieteikuma kategoriju uz atbilstošu.
	Obligāta

	PRK-6 
	Piegāžu regularitāte
Puses vienojas par piegāžu regularitāti. 1. un 2. kategorijas kļūdas piegādājamas nekavējoties kā ārkārtas piegādes (patch/hotfix). 
	Obligāta



Izmaiņu pieprasījumu realizācijas kārtība
5. tab. Reakcijas laiks un Pieteikumu risināšanas kārtība
	Prasības ID
	Prasības nosaukums un apraksts
	Prioritāte

	IP-1 
	Izmaiņu pieprasījumu definīcija
Par izmaiņu pieprasījumu uzskatāmas izmaiņas Platformā, kuras veido jaunu, izmaina, samazina vai paplašina esošo funkcionalitāti un/vai datus, maina biznesa loģiku, datu struktūru, integrācijas, lietotāja saskarni, pārskatus vai darbplūsmas. Piegādātājam jānodrošina Platformas izmaiņu pieprasījumu realizācija, kā arī Līguma ietvaros izstrādāto izmaiņu pieprasījumu uzturēšana un garantijas nodrošināšana.
Par izmaiņu pieprasījumiem nevar uzskatīt:
1) Izmaiņas, kas nepieciešamas Platformas drošības un piekļūstamības nodrošināšanai, kā arī darbi, kas attiecināmi uz programmatūras un infrastruktūras atjauninājumiem un papildinājumiem, kā arī saistīto kļūdu labošanu;
2) Loģiskās kļūdas projektējumā, projektējumam vai prasībām neatbilstošu realizāciju programmatūras kodā, kā arī kļūdas, kuru dēļ iepriekš akceptēta funkcionalitāte nedarbojas atbilstoši paredzētajam;
3) Piegādātājs nedrīkst klasificēt kā izmaiņu pieprasījumu darbus, kas objektīvi kvalificējami kā defektu, kļūdu, neatbilstību, garantijas defektu vai uzturēšanas ietvaros veicamu nepilnību novēršana saskaņā ar šo tehnisko specifikāciju. 
	Obligāta

	IP-2 
	Izmaiņu pieprasījuma realizācija un apjoms
1) Piegādātājam ir jānodrošina Pasūtītāja akceptēto izmaiņu pieprasījumu realizācija;
2) Realizētie izmaiņu pieprasījumi ir jāpiegādā un tie tiek pieņemti atbilstoši 2.6. sadaļā noteiktajai kārtībai;
3) Piegādātājam ir jānodrošina apstiprināto izmaiņu pieprasījumu prasības analīze, projektēšana, izstrāde, testēšana, piegāde, dokumentācijas aktualizācija, atbalsts akcepttestēšanā, un  piegādes uzstādīšanā produkcijas vidē un garantija;
4) Piegādātājam jānodrošina, ka jaunās izmaiņas loģiski iekļaujas Platformas testa un produkcijas vidēs, veidojot vienotu, savstarpēji saderīgu sistēmas kopumu un nodrošinot Platformas darbības nepārtrauktību.
	Obligāta

	IP-3 
	Izmaiņu pieprasījumu pasūtīšana un sākotnējā novērtējuma sagatavošana
1) Izmaiņu pieprasījumi tiek pasūtīti VDAA JIRA;
2) Pēc izmaiņu pieprasījuma pasūtījuma saņemšanas Piegādātājs sagatavo un iesniedz Pasūtītājam izmaiņu pieprasījuma sākotnējo novērtējumu, kas sagatavots atbilstoši 2. pielikumā pievienotajai veidnei. Reakcijas laiks izmaiņu pieprasījumiem un sākotnējā piedāvājuma sagatavošanai ir sniegts prasībā PRK-002;
3) Izmaiņu sākotnējais novērtējums satur veicamo darbu vispārīgu aprakstu un atbilstošo kopējo darbietilpības novērtējumu stundās, kurš aprēķināts atbilstoši Piegādātāja iesniegtajai darbietilpības novērtēšanas metodikai un Piegādātāja finanšu piedāvājumā sniegtajam darbietilpības novērtējumam sistēmas elementiem;
4) Piegādātājam ir jāveic izmaiņu pieprasījumu darbietilpības novērtēšana bez papildu maksas. Piegādātājam jāspēj paskaidrot un pamatot Pasūtītājam novērtējumā norādīto darbietilpību un izmaksas.
	Obligāta

	IP-4 
	Detalizētais izmaiņu pieprasījuma realizācijas piedāvājums
Pēc sākotnējā izmaiņu pieprasījuma novērtējuma saņemšanas Pasūtītājs un Piegādātājs precizē nepieciešamos darbus un kopējo darbietilpības novērtējumu. Piegādātājs 10 (desmit) darba dienu laikā no PRK-002 punktā paredzētās saskaņošanas iesniedz Pasūtītājam detalizētu izmaiņu pieprasījuma realizācijas piedāvājumu, kurā:
1) Definētas izmaiņu pieprasījuma funkcionālās prasības un to akceptēšanas kritēriji;
2) Noteikta izmaiņu pieprasījuma realizācijai nepieciešamā darbietilpība (var atšķirties no Pušu Līguma x. punkta kārtībā precizētās darbietilpības ne vairāk kā par 10%);
3) Norādīts darbu izpildes termiņš, ieskaitot laiku, kāds nepieciešams akceptēšanas procedūrai;
4) Norādīts nepieciešamo interviju plāns, nepieciešamā informācija un citi Pasūtītāja resursi, kuri jāiesaista darbu izpildē;
5) Norādīti izpildē iesaistītie Piegādātāja darbinieki;
6) Piegādātājam jāapzina attiecīgie biznesa procesi un biznesa prasības un jādefinē izstrādājamie lietotājstāsti vai prasības. Piegādātājam jānodrošina intervijas ar Pasūtītāja biznesa lietotājiem un, ja nepieciešams, ar citu iesaistīto iestāžu biznesa lietotājiem. Interviju piezīmes ir saglabājamas un pievienojamas pie pieteikuma VDAA JIRA.
	Obligāta

	IP-5 
	Izmaiņu pieprasījuma piedāvājuma akceptēšanas kārtība
Pasūtītājs neakceptē detalizētu izmaiņu pieprasījuma piedāvājumu, ja: 
1) Piedāvātie izmaiņu pieprasījuma realizācijas rezultāti nav definēti vai neatbilst Pasūtītāja vajadzībām;
2) Piedāvātie akceptēšanas kritēriji nav precīzi novērtējami;
3) Piedāvātā izmaiņu pieprasījuma darbietilpība neatbilst precizētajam darba uzdevumam vai pārsniedz sākotnēji novērtēto darbietilpību (atbilstoši Līguma x. punktam) vairāk, kā par 10%.
Par katru izmaiņu pieprasījumu Puses sastāda un paraksta vienošanās protokolu pie Līguma, kuram pievieno izmaiņu pieprasījuma detalizēto aprakstu.
	Obligāta

	IP-6 
	Izmaiņu pieprasījumu garantija
Pēc katra izmaiņu pieprasījuma nodevuma pieņemšanas ar nodošanas-pieņemšanas aktu Piegādātājs nodrošina attiecīgā nodevuma uzturēšanu un garantiju saskaņā ar Līguma nosacījumiem.
Garantija attiecas uz Līguma ietvaros izstrādātajiem izmaiņu pieprasījumiem, to rezultātā radīto vai mainīto programmatūras kodu, dokumentāciju, saskarnēm, datiem, konfigurācijām un Piegādātāja piegādāto standarta programmatūru, ja tā piegādāta konkrētā risinājuma ietvaros.
Garantija ir spēkā līdz brīdim, kad attiecīgais programmatūras kods vai funkcionalitāte netiek modificēta cita Piegādātāja vai Pasūtītāja veikto izmaiņu rezultātā. Ja tiek modificēta tikai daļa no nodevuma, garantija izbeidzas tikai attiecībā uz modificēto daļu.
Garantijas ietvaros Piegādātājam bez papildu maksas jānodrošina visu problēmu apstrāde, reaģēšana uz pieteikumiem, konsultācijas par garantijas ietvaros piegādāto funkcionalitāti, kļūdu novēršana, labojumu piegāde un dokumentācijas aktualizācija. Konsultācijas ietver arī atbalstu Pasūtītājam kļūdu reproducēšanā.
Ja Līguma ietvaros izstrādātā izmaiņa izraisa kļūdas citās Platformas daļās, to novēršana ir Piegādātāja pienākums bez papildu maksas, ja vien Piegādātājs nepierāda, ka kļūdas cēlonis nav saistīts ar viņa veikto izstrādi vai ieviešanu.
	Obligāta




[bookmark: _Ref168392216][bookmark: _Hlk167902872]Nodevumu akceptēšanas kārtība
6. tab. Nodevumu akceptēšanas kārtība
	[bookmark: _Hlk167902882]Prasības ID
	Prasības nosaukums un apraksts
	Prioritāte

	NAK-1 
	Nodevumu akceptēšanas kārtība
Piegādātājs nodod VDAA piegādi, atbilstoši VDAA noteiktajai piegāžu kārtībai un nosūta Līguma kontaktpersonām informāciju par nodevumu. Nodevumi ietver:
1) sagatavoto programmatūru komplektā ar pavaddokumentiem;
2) programmatūras nodevumu (papildinātais programmatūras pirmkods) un uzstādīšanas instrukcijas;
3) piegādes apraksts ar apkopoto informāciju par konkrētajā piegādē iekļautajiem labojumiem un/vai izmaiņu pieprasījumiem, ietverot īsu problēmas un risinājuma aprakstu un Piegādātāja testēšanas rezultātiem;
4) dokumentāciju, kas saistīta ar piegādātajām izmaiņām Platformā – aktualizētu Lietotāja rokasgrāmatu, Administratora rokasgrāmatu, Programmatūras prasību specifikāciju, u.c. dokumentāciju pēc nepieciešamības. Dokumentācijā veiktās izmaiņas veicamas, izmantojot MS Word programmatūras komentāru funkcionalitāti un izmaiņu izsekošanas (Track change) režīmu.
	Obligāta

	NAK-2 
	Dokumentācijas saskaņošana
Dokumentācijas nodevumi tiek reģistrēti un pievienoti pieteikumu apstrādes sistēmā un nodoti izskatīšanai Pasūtītājam ar pieteikuma veidu “Piegāde (dokumentācija)”.

Dokumentācijas Nodevumus Pasūtītājs un VDAA izskata 10 (desmit) darba dienu laikā.

Ja Dokumentācijas nodevumos tiek konstatētas nepilnības, Pasūtītājs par tām informē Piegādātāju un Piegādātājam 5 (piecu) darba dienu laikā ir jāiesniedz precizēta dokumentācija.
	Obligāta

	NAK-3 
	Programmatūras akceptēšanas kārtība
1) Piegādātā programmatūras nodevuma testēšanu VDAA veic Platformas testa vidē VDAA, ne ilgāk kā 20 (divdesmit) darba dienu laikā no programmatūras instalācijas sekmīgas veikšanas. Ja programmatūras instalācija VDAA testa vidē aizkavējusies, tad akcepttestēšana tiek uzsākta ne ātrāk kā pēc 3 (trīs) darba dienām, skaitot no programmatūras veiksmīgas instalācijas dienas, ja Puses nevienojas savādāk;
2) Nodevuma akcepttestēšana no VDAA puses ir pakļaujama un jāveic tikai tai funkcionalitātei, kas ir izmainīta vai jaunizveidota Darba uzdevuma izpildes ietvaros;
3) Ja programmatūras nodevumā tiek konstatētas nepilnības, VDAA pieteikumu apstrādes sistēmā VDAA JIRA atgriež pieteikumu Piegādātājam risināšanai;

4) Piegādātājam, atbilstoši konkrētā pieteikuma kategorijai, noteiktajos termiņos ir jāpiegādā labojumu;
5) Līguma izpildes ietvaros Piegādātājam ir pienākums sniegt atbalstu Pasūtītājam programmatūras piegāžu uzstādīšanā bez papildu samaksas;
6) Pasūtītājam ir tiesības veikt neatkarīgu Sistēmas drošības testēšanu (t.sk. ielaušanās testus un Risinājuma atbilstības novērtējumu vispārīgās datu aizsardzības regulas vispārīgās datu aizsardzības regulas (VDAR) prasībām). Piegādātājam ir jānovērš visas šo testu ietvaros konstatētās nepilnības un ievainojamības, attiecībā uz Darba uzdevuma ietvaros izstrādāto programmatūru, neietverot trešo pušu programmatūru;
7) Par akceptētu nodevumu uzskatāms nodevums ar saskaņotu dokumentāciju un slēgtiem pieteikumiem VDAA JIRA;
8) Izmaiņu pieprasījuma realizācija var tikt uzskatīta par akceptētu, ja ir pilnībā izpildīta attiecīgā izmaiņu pieprasījuma biznesa vajadzība, pēc Pasūtītāja veiktās akcepttestēšanas.

Kļūdas pieteikums tiek slēgts:
a) Ja Pasūtītājs, veicot atkārtotu testēšanu, nav konstatējis pieteikto kļūdu atkārtoti;
b) Ja Pasūtītāja un Piegādātāja pilnvarotās personas vienojas par to, ka pieteiktā kļūda nav vairāk Pasūtītājam aktuāla, (kļūda nepastāv) vai arī, ja problēma ir pieteikta atkārtoti – t.i., jau ir pieteikta šī pati kļūda citā pieteikumā (Atcelta problēma);
c) Ja Pasūtītāja un Piegādātāja pilnvarotās personas vienojas par pieteiktās kļūdas risināšanas atlikšanu uz noteiktu laiku (Atlikta kļūda).
	Obligāta




VISPĀRĒJĀS UN NEFUNKCIONĀLĀS PRASĪBAS
7. tab. Vispārējās un nefunkcionālās prasības
	[bookmark: _Hlk167902975]Prasības ID
	Prasības nosaukums un apraksts
	Prioritāte

	VNP-1 
	Uzturamā Platforma
Piegādātājam ir jānodrošina Platformas uzturēšana, atbilstoši šīs tehniskās specifikācijas nosacījumiem. Platformas raksturojums ir sniegts 1. pielikumā.

	Obligāta

	VNP-2 
	Pakalpojuma priekšmets
Piegādātājam ir jānodrošina zināšanu pārņemšana, Platformas uzturēšana, izmaiņu pieprasījumu realizācija, kā arī Līguma ietvaros izstrādāto izmaiņu pieprasījumu uzturēšana un garantija.
	Obligāta

	VNP-3 
	Vispārīgie nosacījumi uzturēšanas pakalpojuma sniegšanai
1) Šajā tehniskajā specifikācijā aprakstīto uzturēšanas darbu izmaksas ir iekļautas Līguma cenā. Darbi, kas ir identificējami kā izmaiņu pieprasījumi, ir jāveic saskaņā ar 2.5. punktu “Izmaiņu pieprasījumu realizācijas kārtība”;
2) Piegādātājam ir jānodrošina esošās Platformas funkcionalitātes darbība atbilstoši spēkā esošajai tehniskajai specifikācijai, dokumentācijai un iepriekš akceptētajai funkcionalitātei, tajā skaitā esošās funkcionalitātes, moduļu, komponenšu, integrāciju, konfigurāciju un citu tehnisko risinājumu uzturēšana, neaprobežojoties tikai ar Līguma ietvaros realizētajiem izmaiņu pieprasījumiem, nodevumiem vai paša Piegādātāja izstrādāto funkcionalitāti;
3) Piegādātājam ir jānodrošina uzturēšana arī tām Platformas daļām, kuras iepriekš izstrādājis, uzturējis vai ieviesis cits piegādātājs vai Pasūtītājs. Piegādātājs nevar atteikt uzturēšanas pakalpojuma sniegšanu, pamatojoties uz to, ka konkrēto sistēmas daļu nav izstrādājis vai uzturējis pats Piegādātājs. Prasības mērķis nav noteikt Piegādātājam atbildību par tādām vēsturiski mantotām sistēmas arhitektūras, veiktspējas vai citu tehnisko risinājumu problēmām, kuru cēlonis nav Piegādātāja darbība un kuru novēršanai nepieciešama sistēmas pilnveidošana ārpus uzturēšanas pakalpojuma tvēruma;
4) Piegādātājam ir pienākums identificēt problēmas, informēt par tām Pasūtītāju, sniegt pamatotus priekšlikumus to novēršanai, kā arī nodrošināt, ka tā veiktie uzturēšanas darbi un realizētie izmaiņu pieprasījumi nepasliktina Platformas darbību, veiktspēju, drošību un stabilitāti;
5) Piegādātājam ir jāveic darbi un jāpiegādā visi nodevumi saskaņā ar Līgumu, normatīvo aktu prasībām un Latvijas Republikas un starptautiskajiem programmatūras izstrādes standartiem.
	Obligāta

	VNP-4 
	Pārņemšanas pienākums
Piegādātājam, uzsākot Līguma izpildi, ir jānodrošina Platformas esošās dokumentācijas, pirmkoda, konfigurāciju, pieteikumu reģistra, integrāciju un zināšanu pārņemšana tādā apjomā, lai varētu nodrošināt visas Platformas uzturēšanu atbilstoši Līguma prasībām.
	Obligāta

	VNP-5 
	Nodošanas pienākums
Pēc Pasūtītāja pieprasījuma, Piegādātājam ir pienākums nodot zināšanas par Platformu, tās procesiem un saistībām nākamajam Platformas uzturētājam līguma darbības pēdējos mēnešos (1-6 mēneši) tādā apmērā, lai nākamais Platformas uzturētājs var patstāvīgi sniegt uzturēšanas pakalpojumu.
	Obligāta

	VNP-6 
	Kļūdu un nepilnību identificēšana un novēršana
Piegādātājam jāveic Platformas darbības traucējumu, kļūdu un nepilnību diagnosticēšana, analīze un novēršana, neietverot jaunas funkcionalitātes izstrādi. Jānodrošina sistēmas iekšējo kļūdu identificēšana, izmantojot auditācijas pierakstos un sistēmas žurnālos uzkrāto informāciju, un jāveic šo kļūdu novēršana.
	Obligāta

	VNP-7 
	Datu bojājumu novēršana
Piegādātājam jānovērš datu bojājumi, kas radušies Piegādātāja rīcības, piegādātās vai atjaunotās programmatūras, konfigurācijas vai kļūdu rezultātā un apgrūtina Platformas un/ vai tās funkcionalitātes izmantošanu.
	Obligāta

	VNP-8 
	Konsultāciju sniegšana
Piegādātājam uzturēšanas pakalpojuma ietvaros ir jānodrošina konsultāciju sniegšana un informācijas sagatavošana par Platformas lietošanu un funkcionalitāti, problēmu apiešanu, sistēmas tehnoloģijām, sistēmas un datu drošību, datu labošanu, izmaiņu realizāciju, piegāžu uzstādīšanu un integrācijām. Konsultācijas sniedzamas arī par optimālākajiem izmaiņu risinājumiem (t.sk. tehniskajiem resursiem) saistībā ar normatīvo aktu izmaiņām, ieviešamo izmaiņu ietekmi uz saistītajiem moduļiem un sistēmām, iespējamiem risinājumiem jaunas funkcionalitātes pievienošanai esošajai (t.sk. tehniski efektīvākajiem un finansiāli izdevīgākajiem variantiem), lietotajām tehnoloģijām un to attīstību, pāreju uz jaunākām versijām vai citām tehnoloģijām, sistēmas lietošanas un lietotāju apmācību jautājumiem, sistēmas elementu (lietotāja aplikācijas, datubāzu vadības sistēmas, aparatūras) konfigurēšanu, sistēmas ekspluatācijas neskaidrībām un problēmu gadījumiem, kā arī datu apmaiņu starp Platformu un ārējām sistēmām un citiem saistītiem jautājumiem. Piegādātājam pēc Pasūtītāja pieprasījuma jānodrošina dalība sanāksmēs.
Konsultācijas tiek sniegtas uzturēšanas pakalpojuma ietvaros tādā apjomā, kāds ir saprātīgi nepieciešams Platformas uzturēšanas, incidentu novēršanas, izmaiņu pieprasījumu realizācijas un Līguma izpildes nodrošināšanai.
	Obligāta

	VNP-9 
	Tehniskais atbalsts
Piegādātājam ir jānodrošina lietotāju un tehniskais atbalsts (help-desk) atbilstoši punkta 2.4. “Reakcijas laiks un Pieteikumu risināšanas kārtība” nosacījumiem.
	Obligāta

	VNP-10 
	Nodevumu integritāte
Piegādātājam ir jānodrošina visu nodevumu integritāte, piemēram, veicot izmaiņas programmatūrā, ir jāveic arī atbilstošas izmaiņas dokumentācijā. Dokumentācijai ir jābūt elektroniski rediģējamā (piemēram, MS Word atpazīstamā) formātā.
	Obligāta

	VNP-1 
	Komunikācijas valoda
Visa tiešā komunikācija starp Pasūtītāju un Piegādātāju ir jānodrošina latviešu valodā.
	Obligāta

	VNP-2 
	Pirmkoda aprakstu veidošana
Jāveido Programmkoda apraksts – jāpievieno strukturēti koda komentāri.
	Obligāta

	VNP-3 
	Platformas drošība un atbilstība normatīviem aktiem
Jānodrošina platformas drošība un atbilstība normatīvajiem aktiem:
1) Jānodrošina Risinājuma programmsaskarnes vaicājumā padoto datu automātiska kontrole, aizliedzot datu tipam neatbilstošas vērtības, kā arī vērtības, kas atgādina XSS, SQL injekciju, OS komandu injekciju u.c. uzbrukumus. Lietotāja saskarnē jānodrošina automātiska HTML tagu aizstāšana ar Tekstuālu vērtību, vai arī tikai atsevišķu tagu atļaušanu (whitelist), piemēram, teksta formatēšanai (<strong>, <span>, <Ul>, <li> u.c.);
2) Jānodrošina, ka datu apmaiņa notiek tikai un vienīgi pa šifrētu datu apmaiņas kanālu, izmantojot TLS protokola 1.3. vai jaunāku versiju. TLS sertifikātu pārvaldību nodrošina Latvijas Valsts radio un televīzijas centrs;
3) Jānodrošina aizsardzība vismaz pret visiem izplatītākajiem uzlaušanas paņēmieniem, atsaucoties uz šo saiti: https://owasp.org/www-project-top-ten/ ;
4) Lietotājiem (atbilstoši to lomai) drīkst būt pieejama tikai tā funkcionalitāte un tikai tāda lietošana, kā aprakstīts tehniskajās prasībās. Lietotājam nevar būt iespēja veikt savu tiesību eskalāciju. Tiesības veidojamas pa Risinājuma funkcionālajiem apgabaliem un lietotājam pievienotajām iestādēm;
5) Risinājumam jābūt izstrādātam tā, lai nebūtu iespējams nesankcionēti izpildīt Risinājuma funkcijas un/vai piekļūt Risinājumā uzglabātajai informācijai (t.sk., datu bāzē uzglabājamai informācijai). Prasība attiecināma uz jebkuru piekļuves veidu jebkurai sistēmas komponentei, t.sk., ar tiešās piekļuves rīkiem, piekļūstot nepastarpināti sistēmas datubāzei;
6) Risinājumam jāatbilst kritiskajai infrastruktūrai izvirzītajām drošības prasībām, atbilstoši 2025. gada 25. jūnija Ministru kabineta noteikumiem Nr. 397 „Minimālās kiberdrošības prasības”;
7) Izstrādē nedrīkst izmantot komponentes, kurām ražotājs nepiegādā vai tuvākā gada laikā no izstrādes uzsākšanas brīža plāno pārtraukt komponentes uzturēšanu.
	Obligāta

	VNP-4 
	Ietekme uz veiktspēju
Izstrādātais risinājums nedrīkst negatīvi ietekmēt Platformas veiktspēju.
	Obligāta

	VNP-5 
	Koda nodošana Pasūtītājam
1) Piegādātājam, ja ir attiecināms uz konkrēto Darba uzdevuma izpildi, ir jānodrošina Risinājuma pirmkoda, izpildkoda, konfigurācijas datņu un tā izmantošanas tiesību nodošana VDAA.
2) Koda nodošana ir jāveic saskaņā ar instrukciju, kas pieejama: https://www.vdaa.gov.lv/lv/piegazu-kartiba; 
3) Kodam, kura oriģinālizstrādi projekta ietvaros ir veicis Piegādātājs, ir jābūt komentētam (klašu, procedūru (metožu) un parametru komentāri, kā arī ar datubāzes struktūras apraksti). Komentāri jānodrošina latviešu valodā un tiem jābūt viegli saprotamiem atbilstošas kvalifikācijas speciālistiem bez pirmkoda autora palīdzības.
	Obligāta

	VNP-6 
	Versiju un konfigurācijas pārvaldība
Piegādātājam izstrādes laikā ir jānodrošina programmatūras versiju un konfigurāciju pārvaldība. Visām izmaiņām jābūt izsekojamām un dokumentētām.
	Obligāta

	VNP-7 
	Koda kvalitātes kontrole
Programmatūras izstrādes laikā Piegādātājam ir jāveic programmatūras koda kvalitātes kontrole.
	Obligāta

	VNP-8 
	Koda apraksta un dokumentācijas pilnīgums
Programmatūras Piegādātāja dokumentācijai ir jābūt pietiekošai, lai Pasūtītāja paša vai tā nolīgtas trešās puses kvalificēts personāls varētu nodrošināt programmprodukta turpmāko apkalpošanu, modificēšanu, paplašināšanu, kā arī iespējamo migrēšanu:
1) Programmatūras koda apraksts var tikt veidots kā strukturēti koda komentāri, par funkcionalitāti, kas tiek izstrādāta Darba uzdevuma ietvaros;
2) Administratora rokasgrāmatai ir jāietver tādi aspekti kā sistēmas instalācija, konfigurēšana, lietotāju administrēšana. Piegādātājam ir jānodrošina administratora rokasgrāmatas detalizācija tādā līmenī, lai Risinājuma administratori spētu patstāvīgi veikt Risinājuma uzstādīšanas un administrēšanas pasākumus;
3) Lietotāju rokasgrāmatā ir jāietver pietiekami detalizēta informācija, lai Platformas tīmekļvietņu satura administratori (iestāžu darbinieki, t.sk. bez zināšanām informācijas tehnoloģiju jomā), spētu izprast, kā lietojama jaunā funkcionalitāte (katras darbības apraksts ar attēliem).
	Obligāta

	VNP-9 
	Standartprogrammatūras uzturēšana un atjaunināšana
Piegādātājam ir jāseko līdzi Platformas darbības nodrošināšanā izmantotās standartprogrammatūras (trešās puses programmatūras) jauninājumiem, t.sk. Drupal jauninājumiem un ne retāk kā vienu reizi 3 (trīs) mēnešos jāiesniedz pārskats, kad un kādi atjauninājumi uzstādāmi. Piegādātājs sniedz atzinumu par jauninājuma vai kritiskā drošības ielāpa ietekmi uz Platformas darbību 24 (divdesmit četru) stundu laikā no pieprasījuma saņemšanas brīža, informē VDAA par testēšanas rezultātiem, jauninājumu/ielāpu uzstādīšanas nepieciešamību un vienojas ar VDAA par to uzstādīšanas laiku.
Piegādātājs pārliecinās, ka visa Platformas esošā funkcionalitāte darbojas tāpat kā esošajā versijā, informē VDAA par testēšanas rezultātiem, nepieciešamības gadījumā veic pielāgojumus, lai nodrošinātu esošo funkcionalitāti arī jaunajā versijā.
	Obligāta

	VNP-10 
	Drošības nepilnību novēršana
Darba uzdevuma darbības laikā Piegādātājam ir jānovērš visas identificētās drošības nepilnības, kuras ir identificējis Pasūtītājs vai Piegādātājs, arī, atbilstoši saņemtajai informācijai no neatkarīga Sistēmas drošības auditora puses vai drošības iestādēm. Novēršot kādā Sistēmas komponentē vai sadaļā konstatētu nepilnību, kas rada drošības riskus, jāveic arī pārējās Sistēmas funkcionalitātes caurskatīšana un analīze ar mērķi atrast un novērst konkrētā veida nepilnību visās Sistēmas vietās, kur tā var izpausties.
Visas izmaiņas, kas nepieciešamas Platformas vai atsevišķu Platformas tīmekļvietņu drošības nodrošināšanai ir veicamas uzturēšanas ietvaros un nav uzskatāmas par izmaiņu pieprasījumu.
	Obligāta

	VNP-11 
	Piegādātāja sadarbība pārbaužu un auditu veikšanā
Piegādātājam ir jābūt pieejamam Pasūtītāja organizētām pārbaudēm un auditiem. Jāsadarbojas ar pārbaužu veicējiem. Nepieciešamības gadījumā jāpiešķir vajadzīgās piekļuves, jābūt pieejamiem sanāksmēm/ intervijām un jāsniedz pieprasītā informācija.
	Obligāta

	VNP-12 
	Sanāksmes
Lai nodrošinātu atbilstošu Līguma izpildes pārvaldību, Piegādātājs un Pasūtītājs var organizēt kopējas sanāksmes, kā arī sanāksmes par Līguma tvērumu ar tīmekļvietņu īpašniekiem vai sistēmas uzturēšanā iesaistītajām pusēm. Sanāksmēm ir jānotiek latviešu valodā. Sanāksmes tiks organizētas pēc nepieciešamības, par to norisi iepriekš vienojoties.
1) Sanāksmes tiek organizētas Pasūtītāja norādītajās telpās vai tiešsaistē (attālināti);
2) Piegādātājam jānodrošina sanāksmju protokolēšana un 3 (trīs) darba dienu laikā pēc sanāksmes jāiesniedz Pasūtītājam protokoli saskaņošanai;
3) Sanāksmju protokolos ir jābūt šādām sadaļām:
a) sanāksmes darba kārtības jautājumi;
b) pieņemto lēmumu saraksts ar izpildes termiņiem un atbildīgās personas par lēmumu izpildi.
	Obligāta

	VNP-13 
	Auditācijas pieraksti
Ja ir attiecināms uz konkrēto Darba uzdevuma izpildi, neatkarīgi no norādītā līmeņa, auditācijas žurnālā vienmēr jāuzkrāj auditācijas pieraksti, par:
1) Katru Risinājuma lietotāja reģistrēto, laboto ierakstu;
2) Katru Risinājuma lietotāja pieslēgšanos (veiksmīgu, neveiksmīgu) sistēmai un atslēgšanos no sistēmas;
3) Datu ielādes operācijām risinājumā;
4) Ārējas saskarnes izsaukumam (pirms izsaukuma un saņemot rezultātu);
5) Pakešveida (batch) apstrādes procesu (piemēram, datu agregācijas, pārskatu sagatavošanas, datu sinhronizēšanas ar citiem avotiem, sistēmas apkalpošanas, datu arhivēšanas u.c.) uzsākšanu, pabeigšanu, kā arī katru būtisko apstrādes soli.
	Obligāta

	VNP-14 
	Auditācijas pierakstos reģistrējamā informācija
Auditācijas pierakstos par vienu darbību jāreģistrē vismaz šāda informācija:
1) Sekvences numurs, paredzot sekvences, kas sniedzas pāri paredzamajam transakciju skaitam vismaz 20 gadu periodā pēc paredzamās sistēmas ieviešanas;
2) Darbības izpildītājs – Risinājuma lietotāja vārds;
3) Darbības veids (kāda tieši darbība veikta – dzēšana, rediģēšana, apskate u. c.);
4) Darbības apraksts, kurā jāiekļauj identificējoša informācija: vecā un jaunā informācija;
5) Darbības izpildes laiks;
6) Darbstacijas identifikators (IP adrese un nosaukums), no kuras veikta darbība.
	Obligāta

	VNP-15 
	Drošības auditācijas pieraksti
Ja ir attiecināms uz konkrēto Darba uzdevuma izpildi, Risinājumam jāveido un jāuzkrāj vismaz šādi drošības auditācijas pieraksti:
1) sistēmas procesu auditācijas pieraksti, kuros reģistrējas darbības ar sistēmas auditācijas pierakstiem, kā arī izmaiņas drošības politikas realizācijā;
2) sistēmas līmeņa lietotāju auditācijas pieraksti, kuros reģistrējas:
a) priviliģētu vai sistēmas operatora/administratora līmeņa lietotāju manuālās darbības;
b) sistēmas aplikāciju vai servisa programmu pielietošana;
c) tiešā piekļuve aplikāciju datnēm, neizmantojot biznesa aplikāciju piekļuves mehānismus.
3) autorizācijas procesu auditācijas pieraksti, kuros reģistrējas:
a) IS lietotāju kontu aktivizācija vai bloķēšana;
b) izmaiņas lietotāju tiesībās un lomās, jaunu tiesību piešķiršana vai esošo tiesību koriģēšana vai apturēšana;
c) IS lietotāju pieslēgumu un darbības pārtraukšanas darbības, identifikācijas rezultāts, izmantotie identifikācijas līdzekļi;
d) veiksmīgie un neveiksmīgie autorizācijas mēģinājumi.
4) darbību auditācijas pieraksti, kuros reģistrē konkrētas lietotāju darbības ar sistēmas datiem;
5) drošības auditācijas pierakstos tiek reģistrēta ne mazāk kā šāda informācija par notikumu:
a) laiks, kas sinhronizēts IS ietvaros ar Iestādē noteiktu laika serveri;
b) datums;
c) notikuma iniciators (lietotāja sistēmas identitāte);
d) notikuma iniciatora atrašanās vieta (IP adrese), izmantotie datu pārraides protokoli;
e) notikuma tips vai veiktā darbība;
f) notikuma statuss (darbība veikta veiksmīgi/ neveiksmīgi);
g) notikumā izmantotie dati, pēc iespējas norādot to aprakstu un nenorādot saturu;
h) notikumā veiktā darbība;
i) notikumā iegūtie dati, pēc iespējas norādot to aprakstu un nenorādot saturu. 
6) Drošības auditācijas pierakstos pēc iespējas jāreģistrē notikuma:
a) izraisītājas iekārtas maksimāli precīzi identifikācijas atribūti;
b) izmantotie datu pārraides protokoli.
	Obligāta

	VNP-16 
	Sistēmas darbības monitorings
Piegādātājs sniedz konsultācijas par sistēmas darbības monitoringa pieslēgšanu un konfigurēšanu pie Pasūtītāja izmantotās informācijas sistēmu darbības monitoringa sistēmas Zabbix un Prometheus.
	Obligāta

	VNP-17 
	Lietojamība un piekļūstamība
Risinājumam ir jāatbilst lietojamības un piekļūstamības prasībām, t.sk., lietotāja saskarnēm ir jānodrošina darbība, korekta attēlošana un ērta navigācija dažāda izmēra ierīču ekrānos dažādās pozīcijās, t.i. dažāda lieluma datora ekrāniem, planšetdatoriem, mobilajiem telefoniem gan horizontālajā, gan vertikālajā skatā. Līguma ietvaros izstrādātai Sistēmas funkcionalitātei ir jāatbilst vismaz šādiem lietojamības kritērijiem (kas attiecas gan uz Sistēmas gala lietotājiem, gan Platformas tīmekļvietņu administratoriem):
1) Sistēmai ir jābūt saprotamai. Visiem lietotāja saskarnes elementiem (navigācijas elementiem, ikonām, spiedpogām, utt.) jābūt viegli uztveramiem un veidotiem atbilstoši industrijas labajai praksei. Sistēmā jāizmanto termini, kas sakrīt ar Pasūtītāja ikdienas darbā izmantojamajiem terminiem;
2) Sistēmai ir jābūt viegli apgūstamai;
3) Ar Sistēmu ir jābūt viegli operēt. Sistēmai jābūt veidotai vienotā stilā. Saskarnes elementiem jādarbojas viendabīgi visās Sistēmas sadaļās. Gadījumos, kad nav iespējas labot datus vai atgriezties pie iepriekšējā stāvokļa, jāparedz brīdinājumi pirms neatgriezeniskās darbības;
4) Sistēmas saskarnei ir jābūt veidotai tā, lai tipiskās darbības neprasītu liekus klikšķus, vai lieku pārslēgšanos starp dažādām ekrānformām;
5) Ievades ekrānformas jāveido tā, lai padarītu datu ievadi pēc iespējas ērtāku tajā skaitā, bet ne tikai, nodrošinot klasifikatoru vērtību izvēli atbilstošajos laukos, datumu izvēli no kalendāra, iespēju izmantot vilkt un nomest (drag and drop) paņēmienu, ievadīto vērtību validāciju reālajā laikā, iespēju pārvietoties starp ievades laukiem, izmantojot tastatūras taustiņu „Tab” u.c.;
6) Visiem risinājumiem ir jāatbilst piekļūstamības pamatprincipiem. Saturam ir jābūt uztveramam, darbināmam, saprotamam un robustam, saskaņā ar Ministru kabineta 2020. gada 14. jūlija noteikumiem Nr. 445 “Kārtība, kādā iestādes ievieto informāciju internetā”, Eiropas Savienības regulējumam un tīmekļa satura piekļūstamības vadlīnijām WCAG 2.1;
7) Piekļūstamības nepilnību novēršanas izmaksas ir iekļautas Līguma cenā. Visi pielāgojumi, kas nepieciešami Platformā jau izstrādātajai funkcionalitātei, lai nodrošinātu piekļūstamības prasības atbilstoši WCAG 2.1 AA līmeņa prasībām, ir jāveic uzturēšanas ietvaros un nav uzskatāmi par izmaiņu pieprasījumiem;
8) Visai jaunajai funkcionalitātei, ko izstrādā Piegādātājs, ir jāatbilst WCAG 2.1 AA līmeņa prasībām. 
	Obligāta

	VNP-18 
	Tīmekļa pārlūkprogammu atbalsts
Risinājumam ir jānodrošina atbalsts aktuālajām tīmekļa pārlūkprogrammu versijām gan datorā, gan mobilajās ierīcēs.
	Obligāta

	VNP-19 
	Pieejamības prasības
Platformai ir jānodrošina nepārtraukta pieejamība lietotājiem 24 stundas diennaktī un 7 dienas nedēļā. Darbspējas laikam jābūt ne mazākam kā 99.5%. Darbspējas laiks rēķināms gada periodā, un darbnespējas laikā ieskaitāmas arī plānotās dīkstāves. Vienas atsevišķas dīkstāves gadījums nedrīkst pārsniegt 4 stundas. Nodevumu uzstādīšanu jābūt iespējams veikt bez vai ar minimāliem (līdz 24 (divdesmit četrām) stundām 12 (divpadsmit) mēnešu laikā) Platformas darbības pārtraukumiem.
	Obligāta

	VNP-20 
	Veiktspējas prasības: 
Platformai ir jāspēj vienlaicīgi uzturēt 20 000 lietotāju, kas ikkatru minūti pieprasa jaunu tīmekļvietnes lapu. Tīmekļvietnes atbildes laiks, šajā laikā ģenerējot lapu (neskaitot laiku, ko paņem datu sūtīšana pa tīklu), ir vidēji zem 500 ms uz pieprasījumu un 95 % atbilžu ir zem 1000 ms.

Platformas tīmekļvietnei ar paredzēto vienlaicīgo lietotāju skaitu 95 % gadījumā ir jānodrošina šādas veiktspējas prasības:
1) ievadformā ievadīto datu saglabāšanu datubāzē un attēlošanā ne vairāk kā 1 (vienas) sekundes laikā;
2) informācijas attēlošanu tādos sarakstos, kas ir iebūvēti un neprasa meklēšanas parametru ievadi – ne vairāk kā 1 (vienas) sekundes laikā;
3) informācijas attēlošanu dokumentu, kontaktu u. c. meklēšanas sarakstos ar specifisku meklēšanas parametru/atslēgu ievadīšanu – ne vairāk kā 3 (trīs) sekunžu laikā;
4) pārskatu sagatavošanu ar līdz 3 (trīs) atlases kritērijiem – ne vairāk kā 5 (piecu) sekunžu laikā; 
5) kļūdu skaits pie maksimālās slodzes nedrīkst pārsniegt 2 %.

	Obligāta

	VNP-21 
	Satura vadības sistēmas valoda
Satura vadības sistēmas (SPS) saskarnēm ir jābūt latviešu un angļu valodā.
	Obligāta

	VNP-22 
	Sistēmas paziņojumi
Risinājuma standarta paziņojumiem ir jābūt viegli saprotamā valodā, gramatiski korektiem, precīzi jāskaidro radušos problēmu būtība un jāpiedāvā tālākās rīcības variants, kur tas ir attiecināms. Paziņojumā par kļūdu vai izņēmuma situāciju lietotājam jāsniedz informācija par darbības izpildes stāvokli un iespējamie tālākās rīcības varianti. Informācija par kļūdu vai izņēmuma situāciju ir jāreģistrē Risinājumā un jānodrošina sistēmas administratoram iespēja tos pārskatīt (piemēram, Risinājuma auditācijas pierakstos). Publiski atrādītajiem kļūdu paziņojumiem ir jābūt apstrādātiem un tie nedrīkst saturēt tehnisku informāciju.
	Obligāta

	VNP-23 
	Testēšanas apjoms
Pirms izstrādātās Risinājuma nodošanas akcepttestēšanai, Piegādātājam jānodrošina visu Risinājumu komponenšu, to savstarpējās sadarbības, kā arī mijiedarbības ar citām ārējām sistēmām testēšana. Katrai komponentei jāveic pilnīgi visu tās funkciju testēšanu, integritātes testēšana, drošības testēšana, regresijas testēšana un saderības pārbaude ar iepriekš piegādātajām Platformas daļām. Veicot izmaiņu piegādi, Piegādātājam jāveic arī to Platformas daļu atkārtota testēšana, kuras netika modificētas, lai pārliecinātos, ka izmaiņas nav negatīvi ietekmējušas esošo funkcionalitāti, integrācijas, datu apstrādi vai sistēmas darbspēju.
	Obligāta

	VNP-24 
	Saderība un licences
Piegādātāja tehniskajam piedāvājumam jābūt saderīgam ar Pasūtītāja esošo infrastruktūru un Piegādātājam ir jānorāda Risinājuma darbībai nepieciešamās licences, to veidus un skaitu testa un produkcijas videi, kā arī jāpiegādā visas nepieciešamās licences (izņemot Pasūtītāja rīcībā esošās programmatūras licences). Prasību jārealizē ņemot vērā, ka Piegādātājam nepieciešamās licences ar Pasūtītāju ir jāsaskaņo.
	Obligāta

	VNP-25 
	Ziņošana par drošības incidentiem un ievainojamībām
Nekavējoties jāziņo Pasūtītāja kontaktpersonai par notikušu kiber-incidentu vai atklātu ievainojamību, ja tas skar Pasūtītāja resursus vai informāciju, un jāveic visas tā novēršanai nepieciešamās darbības, jāsniedz informāciju par plānojamajiem novēršanas pasākumiem un termiņiem.
	Obligāta

	VNP-26 
	Informēšana par darbiniekiem un apakšuzņēmējiem
Saskaņā ar Līguma nosacījumiem, Līguma izpildi var veikt tikai iepriekš saskaņoti darbinieki un apakšuzņēmēji.
Ja nepieciešams mainīt iepriekš norādītos un saskaņotos darbiniekus un/ vai nepieciešams piesaistīt apakšuzņēmējus, Piegādātājam ir pienākums rakstiski informēt Pasūtītāju par visām izmaiņām saskaņā ar Līguma nosacījumiem. Jauno darbinieku/ uzņēmumu iesaisti Līguma izpildē veikt tikai pēc saskaņojuma saņemšanas no Pasūtītāja puses.
	Obligāta

	VNP-27 
	Ar Līguma izpildi saistīto datu dzēšana
Pēc Līguma termiņa beigām 10 dienu laikā dzēst Piegādātāja rīcībā nonākušos ar Līguma izpildi saistītos datus, izņemot gadījumu, ja atkārtoti tiek parakstīts Līgums ar to pašu pakalpojuma sniedzēju par to pašu Līguma priekšmetu.
	Obligāta

	VNP-28 
	Pasūtītāja tiesības
Pasūtītājam visā Līguma darbības laikā ir tiesības:
1) pastāvīgi uzraudzīt Pakalpojuma sniegšanas kvalitāti; 
2) dot Piegādātājam obligāti izpildāmus norādījumus jautājumos, kas saistīti ar Pakalpojuma godprātīgu, kvalitatīvu, savlaicīgu un normatīvajiem aktiem atbilstošu izpildi;
3) Pasūtītājam ir tiesības rakstveidā pieprasīt Piegādātāja speciālistu nomaiņu, ja:
a. Piegādātāja speciālists atkārtoti neapmeklē saskaņotu sanāksmi;
b. Piegādātāja speciālists atkārtoti nav veicis darbu ar nepieciešamo lietpratību un rūpību, un Pasūtītājs iepriekš rakstveidā par to brīdinājis Piegādātāju;
c. Piegādātāja speciālists nav ievērojis vispārpieņemtās ētikas un profesionālās ētikas normas;
d. Piegādātāja speciālists nespēj nodrošināt komunikāciju latviešu valodā, un nav ticis nodrošināts tulks;
e. Piegādātājs ir saņēmis kompetentu drošības iestāžu atzinumu par drošības riskiem saistībā ar konkrētā speciālista iesaisti Līguma izpildē.
4) iesniegt Piegādātājam pamatotu rakstisku pieprasījumu nekavējoties izbeigt Līgumu, ja Pasūtītājs ir konstatējis, ka Piegādātājs nepilda šajā Līgumā noteiktās prasības attiecībā uz Pakalpojuma apjomu vai kvalitāti, vai, ja Pasūtītājs ir saņēmis kompetentu drošības iestāžu atzinumu par drošības riskiem saistībā ar sadarbību ar Piegādātāju.
	Obligāta

	VNP-29 
	Atbilstība normatīvajiem aktiem
Piegādātājam veicot Platformas apkalpošanu, ir jānodrošina tās darbības atbilstība vismaz šādiem Eiropas Savienības un Latvijas Republikas normatīvajiem aktiem, vadlīnijām un standartiem: 
1) 2025. gada 25. jūnija Ministru kabineta noteikumi Nr. 397 “Minimālās kiberdrošības prasības”;
2) Ministru kabineta 2020. gada 14. jūlija noteikumi Nr. 445 “Kārtība, kādā iestādes ievieto informāciju internetā”;
3) Latvijas nacionālais standarts LVS EN 301549:2022 L “IKT produktu un pakalpojumu piekļūstamības prasības”;
4) Tīmekļa satura piekļūstamības vadlīnijas WCAG 2.1;
5) Latvijas nacionālais standarts LVS EN ISO 9241-210:2019 “Cilvēka un sistēmas mijiedarbības ergonomika” 210. daļa "Cilvēkorientēta interaktīvo sistēmu projektēšana";
6) Fizisko personu datu apstrādes likums;
7) Vispārīgā datu aizsardzības regula.
	Obligāta




1. pielikums
Platformas raksturojums [footnoteRef:5] [5:  Detalizēti ar TVP tehnisko dokumentāciju (tostarp arhitektūras aprakstiem, iepriekšējiem konfigurācijas datiem un infrastruktūras specifikācijām) var iepazīties, vēršoties Valsts kancelejā ar oficiālu pieprasījumu. ] 

 
1. Vispārējs raksturojums
Platforma ir vienots, centralizēts risinājums valsts un pašvaldību iestāžu tīmekļvietņu veidošanai un uzturēšanai ar augstām pieejamības un drošības prasībām. Tā nodrošina iespēju iestādēm radīt piekļūstamas un lietotājiem draudzīgas vietnes ar vienotu funkcionalitāti, izmantojot standartizētas veidnes un moduļu komplektus, kurus iespējams pielāgot iestādes vajadzībām. Platforma darbojas pēc principa "centralizēta uzturēšana, decentralizēta pārvaldība", kur tehnisko pusi uzrauga sistēmas turētājs, bet satura administrēšanu veic pašas iestādes. Platformā visām izveidotājām tīmekļvietnēm tiek izmantota viena tīmekļvietņu satura pārvaldības sistēma, kas veidota uz atvērtā koda satura vadības sistēmas Drupal.
Platformas izveidošanas mērķi:
1. izveidot vienotu platformu, publiski radītas informācijas vienkāršākai un saprotamākai pieejamībai sabiedrībai;
2. uzlabot iestāžu tīmekļvietņu piekļūstamību, īstenojot Direktīvas 2016/2102[footnoteRef:6] un no tās izrietošo Latvijas Republikas normatīvo aktu prasības un tādējādi nodrošinot tīmekļvietņu pieejamību visām sabiedrības grupām, ieskaitot personas ar invaliditāti; [6:  Direktīva 2016/2102 - Eiropas Parlamenta un Padomes Direktīva (ES) 2016/2102 (2016. gada 26. oktobris) par publiskā sektora struktūru tīmekļvietņu un mobilo lietotņu piekļūstamību.] 

3. nodrošināt efektīvu resursu izlietojumu, centralizējot tehnisko uzturēšanu, drošības pārvaldību un atjauninājumus, tādējādi novēršot decentralizētu un sadrumstalotu IKT pārvaldību.
Visām uz Platformas esošajām vietnēm tiek centralizēti nodrošināts tehniskais atbalsts, programmatūras atjauninājumi, jaunu koplietošanas elementu pieejamība un atbilstība jaunākajām drošības prasībām, būtiski ceļot visu valsts iestāžu tīmekļvietņu kvalitāti un novēršot decentralizētu un sadrumstalotu IKT pārvaldību, kas sadārdzina uzturēšanu, rezultātā panākot praktisku finanšu, darba un laika resursu ekonomiju, ko iespējams panākt, izstrādājot, uzturot un attīstot vienu platformu vairākiem lietotājiem (iestādēm), uzlabojot tīmekļvietņu pārvaldību, izmitinot Platformu loģiski vienotajā datu centrā un kopīgi izmantojot dažādu pakāpju tehniskos risinājumus, tai skaitā aizsardzību pret nesankcionētu piekļuvi.
Platforma ir paredzēta ministriju, padotības iestāžu, pašvaldību un neatkarīgu iestāžu tīmekļvietnēm. Platformā ir pieejamas 6 (sešas) dažādas veidnes jeb instalācijas profili jaunas tīmekļvietnes izveidei: ministrijas, pašvaldības, padotības iestādes, izglītības iestādes, filiāles/ pārstāvniecības un universālā veidne. Katra veidne pēc noklusējuma satur funkcionalitātes komplektu un satura iestrādnes atbilstoši iepriekš definētām prasībām. Veidnēs ir pieejama atšķirīga funkcionalitāte, ar dažādām lomu un piekļuves tiesībām.
Platformai ir testa vide un produkcijas vide (tīmekļvietnes var būt publiski pieejamas un var nebūt publiski pieejamas, piem., piekļuve ierobežota no konkrētām IP adresēm).
Platformā šobrīd ir izveidotas vairāk nekā 160 tīmekļvietnes. Plašāku informāciju par Platformu skatīt Valsts kancelejas tīmekļvietnē. Platformas tīmekļvietņu saraksti ir pieejami: https://www.mk.gov.lv/lv/timeklvietnu-vienotas-platformas-dalibnieki.
 
2. Platformas tehniskais raksturojums
2.1. Platformas loģiskā arhitektūra
Platformas loģiskā arhitektūra ir veidota kā vairāku vietņu (multi-site) risinājums ar vienotu koda bāzi. Tā sastāv no šādām galvenajām komponentēm:
· Pārvaldības sistēma: Platformas administratora vide jaunu vietņu izveidei un kopējo iestatījumu vadībai.
· Vietņu sistēma: individuālas iestāžu vietnes, kas tiek darbinātas izolētos konteineros, nodrošinot autonomiju un drošību.
· Integrāciju risinājums: mikroservisu kopums datu apmaiņai ar ārējām sistēmām (VIRSIS, Latvija.lv, Atvērto datu portāls u.c.).
· Repozitorijs: koplietošanas komponente vietņu datņu centralizētai uzglabāšanai.

2.2. Platformas publiskā vide
Publiskā vide ir pieejama ikvienam lietotājam bez autorizācijas, izmantojot standarta tīmekļa pārlūkprogrammas un mobilās ierīces. Tā nodrošina:
· Vienotu meklēšanas servisu (Apache Solr vai Elasticsearch), kas ļauj meklēt informāciju gan konkrētā vietnē, gan visā platformā kopumā.
· Adaptīvo dizainu, kas pielāgojas dažādiem ekrāna izmēriem.
· Piekļūstamības rīkus, piemēram, teksta izmēra maiņu, kontrasta režīmus un saturu "Viegli lasīt" formātā.

2.3. Platformas darba vide
Vietņu satura administratoru darba vide jeb satura pārvaldības sistēma (SPS) ir paredzēta iestāžu administratoriem satura un lietotāju tiesību pārvaldībai. Galvenās funkcijas:
· Lietotāju autentifikācija: izmantojot Latvija.lv vienotās pieteikšanās moduli un Smart-ID.
· Satura tipi: standartizētas sagataves aktualitātēm, pakalpojumiem, vakancēm, projektiem un citām satura vienībām.
· Veidnes: iepriekš konfigurēts iestādes vietnes komplekts (ministrijas, pašvaldības, padotības iestādes, izglītības iestādes veidne, filiāles/ pārstāvniecības veidne un universālā veidne), kas tiek pārvaldīts infrastruktūras līmenī šādu vietņu ātrākai un standartizētai radīšanai un pārvaldīšanai.
· Vizuālais redaktors: ir ieviesta no-code pieeja (Layout Builder), kas ļauj satura administratoriem vizuāli veidot lapu izklājumus no komponentu bibliotēkas.

2.4. Platformas fiziskā arhitektūra
Sistēma ir veidota kā augstas pieejamības (High Availability) risinājums, sistēmas darbināšanai tiek izmantotas Kubernetes.

2.5. Platformas tehnoloģiskā arhitektūra
Platforma balstās uz atvērtā koda tehnoloģijām:
· Satura vadības sistēma: Drupal 10.
· Programmēšanas bāze: PHP valoda un Symfony ietvars.
· Datubāzes: MySQL (relāciju datiem).
 
2.6. Platformas komponentes
Platformā ir šādas komponentes:
· Lietotāju pārvaldības komponente  - Platformas lietotāju pārvaldībai tiek izmantota centralizēta lietotāju pārvaldības komponente, kas ļauj administrēt lietotājus vienuviet. Komponente tiek balstīta uz Drupal esošo funkciju kopumu (angliski “Entity”) “Lietotāji” (Users), kas papildināta ar individuālām funkcijām, paplašinājumiem un moduļiem.   
· Lietotāju autentifikācijas komponente  - Satura administratoru un Satura administratoru ar īpašām tiesībām autentifikācija notiek, izmantojot Latvija.lv vienoto pieteikšanās moduli, vai individuālo Smart-ID risinājumu, kas ir integrēts Platformā.   
· Izvēlnes (lapas koka) komponente  - Platformas funkcionalitātes nodrošināšanai izstrādāts izvēlnes modulis, kas nodrošina strukturētu lapas satura koka izveidi un pārvaldību, strukturētu sadaļu attēlojumam. Komponente nodrošina lapas koka attēlojumu un saskarni Platformas prezentācijas līmenī.  
· Klasifikatoru komponente  - Klasifikatoru komponente nodrošina iespēju Satura administratoriem pārvaldīt klasifikatoru vārdnīcas un to terminus. Klasifikatoru vārdnīcas tiek izmantotas citās komponentēs atslēgvārdu, kategoriju u. c. klasifikatoru izmantošanai.   
· Satura veidošanas, pārvaldības un publicēšanas komponente  - Platformas satura veidošanai, pārvaldībai un publicēšanai tiek izmantots Drupal funkciju kopums (angliski “Entity”) “Satura veids” (Content Type). Izveidoti pielāgoti satura tipi katra satura veida pārvaldībai un satura veidošanas sagataves. Risinājums papildināts ar individuālām funkcijām, paplašinājumiem un moduļiem atbilstoši.  
· Iepirkumu iegūšanas komponente  - Komponente nodrošina pamatinformācijas attēlošanu par iestādes publiskajiem iepirkumiem, katras iestādes Tīmekļvietnē, kas tiek automātiski saņemti no Atvērto datu portāla uz Platformu.   
· Paziņojumu pārvaldības komponente  - Platformā attēlojamo iestādes paziņojumu komponente, kas nodrošina iespēju Satura administratoriem pārvaldīt iestādes attēlojamos paziņojumus iestādes tīmekļvietnē. Komponente nodrošina paziņojumu attēlojumu iestādes tīmekļvietnes Platformas prezentācijas līmenī.  
· Sociālo mediju pārvaldības komponente  - Sociālo mediju komponente nodrošina iespēju Satura administratoriem pārvaldīt:   
· sociālo tīklu ikonas, kas ved uz iestādes sociālo tīklu lapām;  
· iespēja izvēlēties konkrētām satura vienībām vai ļaut dalīties ar saturu sociālajos tīklos.   
Komponente nodrošina saskarni Platformas prezentācijas līmenī.  
· Pieteikšanās jaunumiem komponente  - Pieteikšanās jaunumiem komponente nodrošina Satura administratoriem iespēju pārvaldīt jaunumu saņēmēju sarakstus (lietotāju e-pasti, kas pieteikušies konkrētu jaunumu saņemšanai) un tēmas. Jaunumu izsūtīšanas un izsūtāmo saturu izgūt strukturētā datu formātā.  
Komponente nodrošina apstiprinājuma e-pasta izsūtīšanu lietotājam, kurš pieteicies jaunumu saņemšanai un automātisku e-pasta adreses dzēšanu, ja tā netiek apstiprināta 24 (divdesmit četru) stundu laikā.   
Komponente nodrošina saskarni Platformas prezentācijas līmenī.
· Vakanču attēlošanas komponente  - vakanču pārvaldības modulis nodrošina iespēju Satura administratoriem pārvaldīt un rediģēt attēlojamās vakances, kas izgūtas no Latvijas atvērto datu portāla (LADP), vai veidot tās manuāli, ja iestāde neizmanto NVA vakanču portālu.   
Datu ielāde ir konfigurējama, var norādīt vienu vai vairākus reģistrācijas numurus, par kuriem ielādēt vakances.  
Komponente nodrošina vakanču attēlojumu un saskarni Platformas prezentācijas līmenī.  
· Kontaktinformācijas pārvaldības komponente  - kontaktinformācijas pārvaldības modulis nodrošina iespēju Satura administratoriem pārvaldīt un rediģēt attēlojamo kontaktinformāciju par iestādi un darbiniekiem.   
Darbinieku kontaktu pārvaldību ir iespējams primāri veikt iestādes personāla vadības risinājumā, no kura, izmantojot xlsx datni, datus var ielādēt tīmekļvietnē.  
Komponente nodrošina kontaktinformācijas attēlojumu Platformas  prezentācijas līmenī.  
· Iestādes pakalpojumu pārvaldības komponente  - iestādes pakalpojumu pārvaldības komponente nodrošina iespēju Satura administratoriem pārvaldīt iestādes pakalpojumus un to publicēšanu. Pārvaldības modulis nodrošina iespēju pārvaldīt un rediģēt attēlojamos pakalpojumus, kas izgūti no Valsts informācijas resursu, sistēmu un sadarbspējas informācijas sistēmas (VIRSIS).
Komponente nodrošina iestādes pakalpojumu un pakalpojumu novērtēšanas komponentes attēlojumu un saskarni Platformas prezentācijas līmenī. 
· Statistikas pārskatu komponente  - Statistikas pārskatu komponente uzkrāj datus par tīmekļvietņu apmeklētāju veiktajām darbībām un apmeklējumu. Komponente nodrošina automatizētu datu nodošanu csv datnes formā uz Latvijas Atvērto datu portālu vienu reizi diennaktī par visām tīmekļvietnēm. Komponente nodrošina iespēju Satura administratoriem savas iestādes ietvaros un Platformas administratoriem par visām Platformas tīmekļvietnēm izgūt datus strukturētā veidā.  
· WEBforms komponente  - WEBforms komponente nodrošina iespēju Satura administratoriem pārvaldīt aizpildāmas e-formas. Komponentes funkcionalitāte tiek nodrošināta, izmantojot Drupal moduli WEBforms. Komponente nodrošina iespēju veikt aizpildīto formu datu izgūšanu strukturētu datu veidā. Komponente nodrošina e-formu attēlojumu un saskarni Platformas prezentācijas līmenī. 
· Komponenšu bibliotēka (layout builder) - lai satura pārvaldniekiem būtu ērti un viegli veidot pielāgotus skatus, ir izveidota komponenšu bibliotēka ar komponenšu pārlūku. Bibliotēkā ir pieejamas vienkāršas un saliktas komponentes, ir iespēja pārkārtot joslas un blokus, mainīt to saturu un vizuālos uzstādījumus. Iespējas ir pieejamas atkarībā no vietnes veidnes un ar dažāda līmeņa administratoru tiesībām.
· KISC integrācijas – Platformā ir pieejamas integrācijas ar Kultūras informācijas sistēmu centra nodrošinātajiem risinājumiem, lai nodrošinātu satura audio datņu ģenerēšanu, vienkāršās valodas satura ģenerēšanu, mašīntulkošanu un virtuālā asistenta darbību.




2. pielikums
Izmaiņu pieprasījuma veidne

